CELEX: 62020CN0087
Language: hu
Date: 2020-02-19 00:00:00
Title: C-87/20. sz. ügy: A Bundesfinanzhof (Németország) által 2020. február 19-én benyújtott előzetes döntéshozatal iránti kérelem – Hauptzollamt B kontra XY

25.5.2020   
            
            
               HU
            
            
               Az Európai Unió Hivatalos Lapja
            
            
               C 175/3
            
         
      A Bundesfinanzhof (Németország) által 2020. február 19-én benyújtott előzetes döntéshozatal iránti kérelem – Hauptzollamt B kontra XY
      (C-87/20. sz. ügy)
      (2020/C 175/03)
      Az eljárás nyelve: német
      
         A kérdést előterjesztő bíróság
      
      Bundesfinanzhof
      
         Az alapeljárás felei
      
      
         Felülvizsgálati kérelmet előterjesztő fél: Hauptzollamt B
      
         Ellenérdekű fél: XY
      
         Az előzetes döntéshozatalra előterjesztett kérdések
      
      
                  1)
               
               
                  Úgy kell-e értelmezni a 865/2006/EK rendelet (1) 57. cikke (5) bekezdésének a) pontját, hogy azon importőrnek, aki tokfajok (Acipenseriformes spp.) egyedileg megjelölt tárolóedényben lévő, több mint 125 gramm (a továbbiakban: g) össztömegű kaviárját tartja magánál, és erre vonatkozóan sem (re-)export dokumentumot, sem importengedélyt nem mutat be, legfeljebb 125 g kaviárt át kell engedni, amennyiben a behozatal nem a 865/2006 rendelet 57. cikke (1) bekezdésének első albekezdésében megjelölt célokra szolgál?
                  Az e kérdésre adandó igenlő válasz esetén:
               
            
                  2)
               
               
                  Az Unió vámterületére behozott példányok akkor is a 338/97/EK rendelet (2) 7. cikkének (3) bekezdése értelmében vett személyi vagy háztartáshoz tartozó ingóságok körébe tartoznak, ha az importőr a behozatal időpontjában úgy nyilatkozik, hogy e példányokat a behozatalt követően más személyeknek kívánja ajándékozni?
               
            
         (1)  A vadon élő állat- és növényfajok számára kereskedelmük szabályozása által biztosított védelemről szóló 338/97/EK tanácsi rendelet végrehajtására vonatkozó részletes szabályok megállapításáról szóló, 2006. május 4-i 865/2006/EK bizottsági rendelet (HL 2006. L 166., 1. o.).
      
         (2)  A vadon élő állat- és növényfajok számára kereskedelmük szabályozása által biztosított védelemről szóló, 1996. december 9-i 338/97/EK tanácsi rendelet (HL 1997. L 61., 1. o.; magyar nyelvű különkiadás 15. fejezet 3. kötet 136. o.).